Diari Oficial de la Generalitat Valenciana


Sumari del DOGV 6520, del 13-05-2011 (2011/4892)

Notificació de la sentència dictada en les actuacions de divorci contenciós número 748/2009.
--------------------------------------------------------------------------------------------

### Dades del document

Número de DOGV
:   6520

Data del DOGV
:   13-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4892


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en les actuacions de divorci contenciós número 748/2009. [2011/4892]  
Assumpte civil 000748/2009  
Pedro Moya Donate, secretari del Jutjat de Primera Instància número 7 de Castelló de la Plana.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 000272/2011  
Jutgessa que la dicta: Carmen Ballesteros Escribano.  
Lloc: Castelló de la Plana.  
Data: 15 d'abril de 2011.  
Carmen Ballesteros Escribano, jutgessa substituta del Jutjat de Primera Instància número 7 de Castelló de la Plana i partit, he vist les actuacions de divorci contenciós registrades amb el número 748/2009, promogudes per Alexis Benages Luque, representat pel procurador Leopoldo Segarra Peñarroja i defensat per la lletrada Lidón Serra de La Rosa, contra Maritza-Celis Ruiz, declarada en rebel·lia processal; tot això amb origen en els següents.  
  
Antecedents de fet  
  
Primer. El procurador senyor Segarra Peñarroja, en la representació que té acreditada d'Alexis Benages Luque, ha promogut la demanda de divorci contra Maritza-Celis Ruiz, per la qual després de l'exposició dels fets i fonaments de dret que estimà d'aplicació, ha acabat amb la sol·licitud que es dicte sentència i declare que pertoca el divorci de les persones litigants, sense adopció de cap mesura, atés que no hi ha fills del matrimoni, ni domicili familiar.  
La demanda es fonamentava en els fets següents:  
1. Els cònjuges van contraure matrimoni a Castelló, el dia 8 de febrer de 2003.  
2. Els cònjuges no han tingut descendència.  
3. No hi ha domicili conjugal, atés que ambdós cònjuges habitaven un habitatge en règim de lloguer, que abandonaren des de la seua separació de fet.  
Segon. Una vegada admesa a tràmit la demanda, i davant la impossibilitat de localització del domicili de la demandada, aquesta finalment sigué citada a termini a través d'edicte, sense que conteste la demanda, per la qual cosa mitjançant diligència d'ordenació de 25 de novembre de 2010 fou declarada en rebel·lia processal.  
Tercer. Citades les parts a la vista, aquesta es va celebrar el dia 3 de març de 2011, i va comparéixer la part demandant, i no la part demandada. la part actora ratifica el seu escrit de demanda, sol·licita el dictat d'una sentència per la qual es decreta el divorci dels cònjuges, i queden concluses les actuacions per a dictar sentència.  
Quart. En aquest procediment han de declarar-se com a fets provats els que es relaten a continuació:  
1. Alexis Benages Luque i Maritza-Celis Ruiz van contraure matrimoni a Castellón, el dia 8 de febrer de 2003. (Fet acreditat mitjançant el certificat de matrimoni adjuntat a la demanda).  
2. Els cònjuges no han tingut descendència. (Fet no controvertit).  
  
3. No hi ha domicili conjugal, atés que ambdós cònjuges habitaven un habitatge en règim de lloguer, que abandonaren des de la seua separació de fet. (Fet no controvertit).  
  
Fonaments de dret  
  
Primer. Atés que han transcorregut tres mesos des de la celebració del matrimoni, concorren els requisits que, de conformitat amb els articles 81.1 i 86 del Codi Civil, en la redacció que en fa la Llei 15/2005, de 8 de juliol, permeten decretar el divorci dels cònjuges litigants.  
Així doncs, ha quedat acreditat de la prova practicada, i en concret de la documental aportada que el matrimoni es va celebrar el 8 de febrer de 2003 i, per tant, concorre el transcurs del termini fixat en l'article 81.2, per la qual cosa escau accedir a la petició de declaració de dissolució del matrimoni per divorci, sense decretar mesures pels motius exposats en l'antecedent de fet quart, i perquè les parts tampoc no han sol·licitat cap mesura.  
Segon. La naturalesa especial de les pretensions presentades en aquest plet fa que no s'estime procedent condemnar cap dels litigants a pagar les costes.  
Vistos els articles esmentats i tots altres que hi són aplicables de manera general i pertinent.  
  
Dispositiva  
Estime la demanda formulada pel procurador senyor Segarra Peñarroja en nom i representació d'Alexis Benages Luque contra Maritza-Celis Ruiz, decrete el divorci dels litigants expressats, amb tots els efectes legals inherents a l'esmentat pronunciament, sense realitzar pronunciament exprés condemnatori en costes.  
  
Notifiqueu aquesta resolució a la part demandada, a través de la seua representació processal, i a la part demandada a través d'edicte i feu-los saber que en contra es pot interposar recurs d'apel·lació dins del termini de cinc dies, que no suspendrà l'eficàcia de les mesures a disposar.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un dipòsit de 50 euros que consignarà en el compte de consignacions d'aquest Jutjat, sense que puga admetre's a tràmit el recurs si el dipòsit no estiguera constituït.  
  
Una vegada siga ferma s'haurà d'inscriure al Registre Civil de Castelló de la Plana i al marge de les inscripcions del matrimoni.  
Aquesta és la meua sentència, que pronuncie, mane i firme».  
Publicació. La sentència anterior va ser llegida i publicada per la jutgessa que la va dictar, mentre estava constituïda en audiència pública, el mateix dia que es va pronunciar, davant del secretari judicial. En done fe.  
Atés que es desconeix el domicili o la residència actuals de la part demandada, per sentència de 15 d'abril de 2011 la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència a Maritza-Celis Ruiz.  
  
Castelló de la Plana, 15 d'abril de 2011.- El secretari judicial: Pedro Moya Donate.